Empat inesperat en un partit jugat de més a menys.\nL’equip de l’Andrey Xepkin no va complir amb el pronòstic que a priori li donava la diferència de punts existent entre el dos equips a la classificació. Aquesta és la prova de que tots els partits que s’han jugat fins el moment i també els que resten fins a la fi de la temporada no han sigut ni seran fàcils, i donen encara més mèrit a la classificació del nostre equip.\nAmb tot això, el Santllo va fer una primera part en la que va a arribar a tenir una diferència màxima de set gols que no va saber mantenir, finalitzant amb un 16-14 a l’equador del partit. No funcionava l’atac de l’equip que només definia pels extrems i gràcies els penals transformats; el Bcn Sants, que no tenia res a perdre, situat a la zona baixa de la classificació, fent una defensa mixta a un dels nostres jugadors més determinants (Marc Raventós) i amb un central molt motivat que s’enfrontava als seus ex-companys de la temporada passada, va conduir el joc del seu equip a un terreny que al Santllo no li agrada: marcadors ajustats, amb la confiança equivocada de creure que podien resoldre’l en qualsevol moment. L’equip rival va veure que l’estratègia li va funcionar i la segona part va ser un calco de la primera, defensa mixta amb l’única diferència que els vam donar més facilitats defensives que a la primer part i els pivots rivals les van saber aprofitar. No van ser decisius en aquesta ocasió els porters tot i que van fer un gran partit i van evitar el perdre més punts en els últims minuts. El Santllo arribava per darrera del marcador a l’últim minut de joc amb una possessió de pilota que va aprofitar i va empatant el partit; a continuació l’equip rival va desaprofitar el seu atac i va donar al nostre equip la possibilitat de guanyar tot i que hagés sigut injust donat els mèrits dels dos equips. Finalment i amb el temps exhaurit, un cop franc lluny de la porteria favorable al nostre equip va fer que el repartiment de punts es convertís en un resultat just al final del partit.\nComença ara una sèrie de partits que previsiblement marcarà la temporada, ja que el Santllo es te que enfrontar als primers classificats fora del nostre terreny de joc al llarg de tres partits seguits; una prova de foc que donarà a conèixer les possibilitats reals del nostre equip.


Reunió informativa INTELLIGO per a pares (15/10/2014)\nHorari i Programa d'activitats 2014-2015\nL'horari d'activitats per el curs 2014-2015, per a cada nivell, és el següent (clica sobre la imatge si la vols veure més gran):\nEstudi: s’imparteix el programa Intelligo a partir de 5è de Primària fins a 2n Batxillerat.\nDe 2n ESO a Batx: caps de setmana d’estudi, voluntariat, excursions, colònies...\nL'estudi del Club Isard, amb Intelligo\nAquest any, novament, en el Club Isard es realitzarà el projecte de desenvolupament d'habilitats INTELLIGO. Aquest programa va dirigit a noies d'ESO i Batxillerat i també per a estudiants de 5è i 6è de Primària.\nL'element clau i comú d'INTELLIGO és el seguiment setmanal del treball diari per part de la persona responsable de l'aula d'estudi. Per aquest motiu el programa s'oferirà de dilluns a dimecres per la tarda.\nAl llarg d'aquest curs 2014-2015 potenciarem metodologies d'estudi que posteriorment els seran necessàries tant en el seu entorn universitari com al llarg de la seva carrera professional.\nÉs per això que volem facilitar des d'Isard a les estudiants el fet que adquireixin hàbits de laboriositat, ordre i aprofitament del temps.\nFIRANOIA compta amb la presència del Club Isard\nDe nou el Club Isard hi serà a la FIRANOIA, la Fira Multisectorial de la Comarca al Centre d'Igualada, que organitza Fira d'Igualada. Aquest any, en la seva sisena edicació, són 13 les entitats que participen amb la seva presència, en estand propi, en aquest esdeveniment comercial.\nA la Fira, que té lloc ele dies 13, 14 i 15 de maig de 2014, i es celebra als carrers del centre d'Igualada, en una superfície total de 37.000 m2, hi hauran 293 estands, amb la presència de diferents sectors: comercials, 149; entitats, 13; artesania, 89; degustacions, 34 i horticultura’t, 8. Horticultura’t és una fira de productes i serveis per al manteniment de l’hort urbà.\nL'horari d'obertura al públic de la FirAnoian és el següent: pels expositors, de 9 a 22 hores i pels visitants, de 10 a 21 hores.\nLa FirAnoia espera una important afluència de públic, la qual cosa ens anima a estar presents en un edició més en la Fira. Es tracta d'aprofitar aquesta immillorable ocasió per donar-nos a conèixer i fer-nos presents a la nostra ciutat i la seva comarca.\nUs convidem a venir a visitar l'estand d'Isard, que està ubicat a la zona d'entitats de la Fira, a la Plaça del Pilar. En l'estand regalarem un punt de llibre, com el que figura en aquesta notícia, i en el qual es fa referència a alguns articles educatius publicats en el nostre web.\nPer fer Cupcakes, les mans a la massa\nI és què, com passa sempre a la cuina, cal arromangar-se, i ficar-se a treballar de valent. Aquesta és una de les moltes coses que ens va explicar la persona que el passat divendres, 6 de juny de 2014, va venir a Isard per donar-nos una classe magistral per fer cupcakes.\nAquestes galletes sembla que estiguin ara de moda, però a Isard ja fa molt de temps que les fem, i ens surten riquíssimes!\nActivitat de Cupcakes - De 1r ESO a Btx (06/06/2014)\nL'activitat de cuina, l'interès que no es perd (20/052014)\nCelebrem l'sketch al Bruc (09/05/2014)


El PSIB-PSOE denuncia la instrumentalització sexista dels cossos de les dones amb fins comercials\ndes. 01 El PSIB-PSOE denuncia la instrumentalització sexista dels cossos de les dones amb fins comercials\nEl PSIB-PSOE ha denunciat avui la instrumentalització sexista dels cossos de les dones amb fins comercials, com el que fa una sala de festes de Mallorca oferint una operació de cirurgia estètica com a premi d'una rifa.\n"Aquest tipus de missatges instrumentalitzen el cos de la dona i redueixen la seva valia personal a la seva imatge, de forma frívola i superficial" ha denunciat la secretària d'Igualtat del PSIB-PSOE, Silvia Cano, qui ha considerant "denigrant" aquesta iniciativa.\nEl PSIB-PSOE dóna suport a la petició de l'Institut Balear de la Dona, que ja ha demanat la suspensió de l'acte, ja que presenta a la dona com un objecte eròtic. Els i les socialistes demanen que es suspengui l'acte, que fomenta determinats canons de bellesa, promovent les inseguretats de les dones.\nA més, Cano ha demanat a l'Institut Balear de la Dona que "no baixi la guàrdia en la lluita contra el sexisme", que lamentablement està encara molt vigent en la nostra societat. "Hem avançat molt, però hi ha estereotips i actituds que encara hi són. Hem de continuar lluitant contra aquesta xacra", ha dit.


L'Eliana celebra el 9 d'octubre amb un bon nombre d'activitats - Noticias CAMP DE TURIA\nDurant tot el cap de setmana l’Eliana ha viscut intensament els actes de celebració pel dia de la Comunitat Valenciana. Les àrees de cultura, esports, joventut i promoció lingüística van coordinar una variada agenda d’actes per a tots els públics que es va perllongar durant tres dies “hem realitzat un gran esforç per a convertir el dia de tots els valencians i valencianes en una gran festa durant tot el cap de setmana, la ciutadania ha pogut gaudir de bona música en valencià, tertúlies literàries, de l’esport en família, tallers infantils, teatre per als més xicotets, dansaes i hem culminat esta gran celebració, amb pólvora, amb un castell de focs artificials, com mana la tradició” ha manifestat l’alcalde de l’Eliana, Salva Torrent.\nEls actes commemoratius pel 9 d’octubre a l’Eliana van començar divendres passat 7 d’octubre amb una vesprada de llibres que va comptar amb la presència de l’escriptor valencià Ferran Torrent i va continuar a la nit amb un triple concert de Auxili, Skatuttipresto i DJ Macondo, emmarcat en el cicle comarcal “Ovidi Montllor”. El dissabte 8 d’octubre van tindre lloc tots els actes relatius al 25 aniversari de l’agermanament entre els municipis de l’Eliana i Mirande (França), al mateix també es va sumar la localitat de Sant Mauro (Itàlia) que l’any 2019 celebrarà les noces de plata amb l’Eliana. Durant tota la jornada es van produir reunions de treball i visites institucionals a les seus de govern autonòmiques. A la vesprada, es va celebrar l’acte protocol•lari en el qual els alcaldes van revalidar el seu compromís en el municipalisme europeu i van recordar en un emotiu vídeo els 25 anys d’agermanament entre aquestes dos localitats. Seguidament, Mara Aranda va delectar a tots els assistents en la plaça del País Valencià amb el seu ampli repertori de músiques de llengües majoritàries i altres minoritàries.\nEl diumenge, el dia de tots els valencians, el ciclopasseig va tornar a coronar tots els actes commemoratius pel 9 d’octubre. Centenars de veïns i veïnes van participar amb les seues bicicletes en la marxa familiar més emotiva i important de tota València. Amb un recorregut aproximat de 9 quilòmetres, la marxa ciclista va tornar a demostrar que és la prova reina. L’any pròxim complirà la seua 30 edició i fonts municipals ja han avançat que “anem a celebrar-ho amb moltes sorpreses”.\nA la vesprada, el primer edil va llegir el manifest pel 9 d’octubre, posant especial èmfasi en un millor finançament per a la Comunitat Valenciana. A continuació, la fireta es va perllongar durant tota la vesprada oferint tallers infantils, teatre – titelles en valencià o música tradicional i dansaes. La fi de festa va correspondre al castell de focs d’artifici que la Diputació de València va patrocinar a l’Eliana reconeixent la trajectòria del municipi en la promoció del 9 d’octubre durant les últimes dècades. A les 21:00 hores, les carcasses de la pirotècnia Piro-Quiles van il•luminar el cel de l’Eliana posant un fermall d’or a la celebració del dia de tots els valencians.


Resum esportiu: El Tenea C.B Esparreguera i el Centre d’Esports il·luminen una jornada grisa - Setsetset\nResum esportiu: El Tenea C.B Esparreguera i el Centre d’Esports il·luminen una jornada grisa\nDilluns, 19 de febrer de 2018 a les 11:15h\nBàsquet masculí | Jornada 16 – Copa Catalunya (Grup 1)\n16-0: El conte de fades continua. El Tenea C.B Esparreguera guanya el C.B Grup Barna per un ajustat 60 a 55 després d’un matx en què els verd-i-negres van haver de suar per poder endur-se la setzena victòria consecutiva de la temporada. Els d’Òscar Navarro van signar una posada en escena espectacular amb un parcial de 19 a 2, però els visitants no estaven disposats a abaixar els braços i van revifar amb una remuntada molt meritòria. Els homes de Jordi Balagué van eixugar els 17 punts de dèficit i fins i tot es van posar per davant en l’electrònic amb el 19 a 20 (parcial de 0 a 18). Tot i els mals minuts d’un CBE desconegut, un triple d’un Marc Jorbasensacional (17 punts i 15 de valoració) va donar aire als verd-i-negres (22-19). A partir d’aquest instant, l’Esparreguera va tornar a carburar i va marxar al descans amb un coixí de 9 punts (31-22).\nLa igualtat va ser la tònica dominant d’una segona meitat que no va tenir un intercanvi de cops tan vistós com el de la primera. Els visitants van començar el tercer període amb un 0 a 4 perillós, però l’Esparreguera va tirar d’ofici per tornar a distanciar-se en el marcador (40 a 29) gràcies a les recuperacions de pilota i al control del rebot ofensiu (13). El duel va arribar molt obert al darrer període (42-38) gentilesa d’un Grup Barna molt competitiu que creia que podia donar la sorpresa. Finalment, i com ja ens té habituats, el CBE va gestionar molt bé els últims minuts i va materialitzar el seu setzè triomf consecutiu.\nSegons el tècnic verd-i-negre, Òscar Navarro, el partit va tenir tant coses bones com també aspectes a millorar: "Hem pecat de falta de tensió en alguns moments del partit, però per altra banda hem deixat a un bon equip en 22 punts al descans. Espero que aquesta desconnexió del tram inicial ens serveixi per aprendre".\nAmb aquesta victòria, el Tenea C.B Esparreguera continua líder invicte del grup 1 de Copa Catalunya amb un balanç immaculat de 16 partits guanyats i cap de perdut.\nTriomf amb remuntada. El Centre d’Esports Esparreguera va encadenar la seva segona victòria consecutiva després de derrotar a domicili el C.B Vallirana B per 1 gol a 2. Els locals van obrir la llauna al minut 23 de la primera meitat, però els esparreguerins va reaccionar de pressa i només 6 minuts més tard (29’), Gerard Pérez va tornar a posar les taules en el marcador amb l’1 a 1. El duel va continuar essent molt igualat i el resultat no es va moure fins al minut 87 de partit, quan el blanc-i-vermell, Daniel Soares, va avançarels esparreguerins des dels 11 metres (1-2). A partir d’aquest instant, el CEE va gestionar molt bé l’avantatge i es va acabar enduent els 3 punts de Vallirana.\nDesprés de la disputa de la jornada 19 de lliga, el Centre d’Esports escala fins a la quarta posició de la taula amb 32 punts.\nRepartiment de punts al Municipal. L’Athlètic Esparreguerava empatar a 1 davant del F.C Can Clota-La Plana-Can Cervera després d’anar dominant per la mínima durant tot el partit. Els homes de verd van colpejar primer amb el gol d’Anass Jamil (1-0) al 14’ de la primera meitat, però els visitants van revifar a temps i van empatar el duel (1-1) al minut 84. Els de Dídac Puchol van intentar posar-se per davant fins al final. Tanmateix, finalment es van haver de conformar amb 1 punt agredolç, un empat que manté l’Athlètic sisè a la classificació amb 24 punts.\nFutbol Sala masculí | Jornada 19 – Tercera Divisió Nacional (Grup 2)\nSense opció. El Sènior masculí del Club de Futbol Sala Esparreguera va caure a la pista del Futsal Restaurant Lo Caragol de Lleida per 7 gols a 0. Els locals van escombrar els esparreguerins de la pista en 18 minuts, temps que van trigar els del Segrià a anotar les 7 dianes del matx. El partit d’ahir va suposar el debut de Santi Lara com a nou tècnic del CFSE. Lara enceta d’aquesta manera la seva segona etapa com a entrenador dels blanc-i-vermells, ja que ja va estar al capdavant de la banqueta esparreguerina durant dues temporades, quan l’equip estava a Segona Divisió B.\nAmb aquest resultat, el CFSE continua amb la seva mala ratxa de resultats. L’Esparreguera ja acumula 7 desfetes consecutives i es manté dotzè amb 19 punts.\nEn caiguda lliure. El Sènior femení del CFSE cau per 6 gols a 0 a la pista del C.F Cervera-Segarra. Les esparreguerines encadenen 7 derrotes consecutives i segueixen com a últimes classificades del grup 2 de Segona Divisió Nacional amb 7 punts.\n· El Sènior masculí del Balonmano Esparreguera va perdre 31 a 16 a la pista de l’OAR Gràcia Sabadell C.\n· Derrota del Sènior B masculí del C.B Esparreguera per 66 a 57 davant del C.B Castellbisbal B.\n· L’esparreguerí, Robert Alert, guanya la XI Marxa del Montserratí amb un temps d’1 hora i 34 minuts.


He omplert la banyera d'aigua freda.: Defcon 2!!\nSí, sí, actualment fot molta gràcia tot això. Vinga casar-se, vinga a perdre els nervis muntant una boda que no és altra cosa que un puteig per tothom, i que pretesament ha de ser el dia més feliç de la teva vida. Que influenciats per la història estem. I total, per cansar-se l'un de l'altre en quatre dies, ara que hi ha papers pel mig, quan abans vivien la mar de feliços i contents. Només desitjo que se'ns passi ja tota aquesta ximpleria de les bodes, que la gent s'estimi i prou, i que ningú no els digui com ho han de demostrar. Visquem en pecat!! I sobretot, sobretot, pequem molt moltíssim, collons. I ja està bé de tanta ximpleria de casar-se de blanc, com si s'arribés verge al matrimoni. Mentides les justes, joder! Ala, ara em vaig a preparar un cafè, que ja les he dit ben grosses.\n23 de maig de 2010 a les 17:26\nJa és mala sort! Jajaja, sí, ja seria massa que a sobre aquests matrimonis no duressin tot el que han de durar.\n23 de maig de 2010 a les 18:22\ncompany, t'acompanyo en el sentiment.\n23 de maig de 2010 a les 18:36\nSI SENYOR!!! Em poso dempeus i t'aplaudeixo fins a l'infinit, no podria estar més d'acord amb tu ni tampoc seria capaç de millorar-ne el discurs!\n23 de maig de 2010 a les 21:14\ncrec que una americana reversible t'ajudarà....\nXeXu: gràcies per la desfogada! Subscric, a l'igual que Alba, totes les teves paraules, fil per randa, punt per punt i coma per coma. En aquest moments quedes nomenat Cavaller anti-casaments de la Banyera, amb permís per desfogar!\nAlbert: tu diràs! Després de per tot el que et fan passar! Uff!!\nSàntet: gràcies (em cau una llàgrima)!\nAlba: Jo també em poso dempeus per aplaudir-lo a ell i a tu!\ngarbi24: hahaha ostres, no en tindràs una per casa teva??\nPitjor és gastar-te un munt de diners en el regal i que se separin abans de l'any.\n24 de maig de 2010 a les 22:08\nOstres, doncs jo t’ho dic de veritat. Si hagués sabut que qualsevol dels amics o parents que va venir al meu casament ho havia de fer de tan mala gana i només per compromís, tal com tu vas a aquests, hagués preferit que m’ho hagués dit amb tota sinceritat i que no vingués. T’ho ben asseguro. Vull dir que jo no convido a ningú a una festa en la que jo vull ser feliç si sé que estaré amargant-lo.\nDe fet, si jo fos tu, no hi aniria pas... Per què ho has de fer? Si t’hi has de sentir tan malament, jo no entenc que hi vagis. Parla amb sinceritat amb la gent que t’ha convidat i ja està: Tu t’estalviaràs anar-hi i el regal i ells s’estalviaran dos coberts i la sensació de que algú hi ha anat sense cap ganes.\nSi convidem a algú a alguna festa -la que sigui- entenem que la gent que accepta ho fa perquè vol i li fa il•lusió acompanyar-nos en aquell dia, compartir aquell moment... sinó, millor que no vinguin, de veritat :-)\n25 de maig de 2010 a les 0:25\nDesprés d'aquest post em sembla que els teus amics estaran junts pels segles dels segles.. i amén.\na mi els casaments m'agraden.. sobretot si són sopars i tenen barra lliure! (lo del tema esglèsia.. em sembla que tothom bufa interiorment pensant quan falta per acabar!)\n25 de maig de 2010 a les 0:28\nAixò és el pitjor que li pot passar a ningú. La ruïna econòmica i la ruïna emocional. Perquè per aguantar tres casaments seguits s'ha de tenir fetge!\n26 de maig de 2010 a les 12:24\nkweilan: ja ho pots ben dir, per això el meu advertiment final!\nAssumpta: home, amargat tampoc, però que no m'acaba d'anar. Evidentment que faré els possibles per passar-m'ho bé.\nD'anar-hi s'ha d'anar, no fotem! Seria fer-los un lleig!\nClara: espero que sí, espero que sí! Mai desitges mal a ningú, només era una petita amenaça... ;-)\nAra que ho dius, això de la barra lliure és de les poques coses bones dels casaments...\nNoa Literal: fetge, ànima i estòmac! Bé, i un bon compte corrent!\n26 de maig de 2010 a les 22:10\nvaja... sincerament jo estic amb l'Assumpta, si relament creus el que has escrit millor que ho diguis clarament i no acceptis la invitació... s'enten més això que no pas que vagis escrivint-ho pel blog...\n2 de juny de 2010 a les 13:24


Embotit | Mercat del Maresme\nPosted on 27/11/2013 por mercatdelmaresme\nUn embotit és la peça de carn, generalment de porc, picada, condimentada i introduïda (embotida) dins les tripes de l’animal. La carn pot ser de diferents parts, des de carn magra fins a fetge, llengua o sang. A més de la carn també s’hi poden embotir altres aliments com ous, farina, pebre i olives, entre altres.\nHi ha referències al consum d’embotits des de l’època romana. Als territoris de cultura catalana, el porc es criava, matava i elaborava a casa com a puntal indiscutible de la dieta tradicional; de fet, la inclusió dels derivats embotits al circuit comercial no es va produir fins a la industrialització, que va comportar el desplaçament de bona part de la població a les àrees urbanes. La venda dels productes casolans sobrants havia permès abans que algunes cases s’hi especialitzessin; aquest és, precisament, l’origen de la producció industrial d’embotits. Actualment, la carn de porc embotida es consumeix massivament al país, però no pas, ja, per necessitat –les tècniques de conservació d’aliments actuals ho farien innecessari–, sinó pel gust col·lectiu modelat per la tradició. Pel seu contingut en greix significatiu, que pot ser d’un 30 a un 50%, es recomana moderar-ne el consum.\nEl farciment prové, segons l’embotit, d’una part o de diverses peces de l’animal i tant de la carn com del fetge, la llengua, la sang… Sal i espècies a banda, els altres ingredients embotits inclouen els ous, la farina, el pa, la llet i vegetals com ceba o olives. La majoria dels embotits catalans només afegeixen sal i pebre a la carn de porc; aquest n’és el tret diferencial. La resta d’espècies mediterrànies i altres formes de conservació com el fumat, procedent del nord d’Europa, són rares i es concentren a les comarques frontereres. La característica té excepcions com la presència de comí en una bona part de les botifarres de sang o altres: el pebre vermell es fa servir a les sobrassades mallorquines, alguns embotits pirinencs contenen all i julivert i al sud de la Catalunya Nova i al País Valencià n’hi ha d’espècies i condiments com la canyella, el clau o el coriandre.\nEls embotits curats i cuits es mengen quasi sempre amb un acompanyament escàs o nul: en entrepà o en entremès, amb hortalisses com en l’amanida catalana o combinats amb algun vegetal com en el meló, la pinya o els espàrrecs amb pernil. Els embotits que es cuinen en receptes complexes es redueixen, gairebé, a les botifarres crues i negres, que sovint es couen a la brasa o es fregeixen en plats forts amb un acompanyament lleuger com les mongetes, la guarnició per excel·lència, o els bolets; també se’n fan truites. Les botifarres poden tenir un paper secundari quan s’apliquen en quantitats petites a receptes de brou o verdura sorgides en temps d’escassetat com ara l’escudella barrejada, les faves a la catalana o el trinxat de la Cerdanya.\nConvé tallar els embotits just abans de consumir-los: com a norma general, el prim, de biaix, i el gruixut, de través. Els curats tenen una vida llarga en un lloc fresc, sec i fosc; els cuits es poden conservar millor que els curats a la nevera, però cal treure’ls força abans de servir-los.


Puigcerdà abarateix la contractació d'aigua per obtenir més comptadors - Regió7 :: El Diari de la Catalunya Central\nPuigcerdà abarateix la contractació d'aigua per obtenir més comptadors\nL'Ajuntament vol que les comunitats regularitzin la situació i que cada habitatge pagui el seu consum\nmiquel spa | puigcerdà 15.11.2015 | 08:00\nLa captació d´aigua de Ruités per abastir la xarxa de Puigcerdà arxiu/miquel spa\nL'Ajuntament de Puigcerdà va aprovar ahir al matí en un ple extraordinari aplicar rebaixes en la contractació de nous comptadors d'aigua. La mesura persegueix que els veïns i comunitats que o bé no tenen contractat l'abastiment ho facin amb Sorea o bé les comunitats amb diversos veïns tinguin cadascun el seu comptador. La finalitat de la mesura és fer créixer la cartera d'usuaris del servei municipal d'aigua i, així, abaratir-ne el cost general.\nL'aprovació de les noves taxes municipals per l'aigua, que es va aprovar per unanimitat dels tres grups polítics, inclouen una rebaixa en la contractació de nous comptadors. Així, fins al quart nou comptador, els veïns pagaran el 100% del seu cost però a partir del cinquè ja rebran bonificacions: del cinquè al desè la reducció serà del 25%, del desè al quinzè del 50%, i a partir dels posteriors la rebaixa serà del 75%. L'Ajuntament vol que els edificis i comunitats amb molt veïns que encara funcionen amb un sol comptador regularitzin aquesta situació i contractin un comptador per habitatge. D'aquesta manera Sorea ingressarà més diners que repercutiran en el cost del manteniment general, que podrà abaixar de preu, segons els càlculs municipals. Les comunitats de veïns que encara tenen un sol comptador fan una suma total de la despesa i la divideixen pel nombre de veïns, la qual cosa estableix un preu mitjà per usuari que, d'altra banda, pot no ajustar-se al consum real de cada particular. En aquest sentit, un altre aspecte del servei de l'aigua sobre el qual vol incidir l'Ajuntament és el que afecta els veïns de cases unifamiliars, que, com algunes comunitats, encara s'abasteixen de pous privats. El consistori també vol fomentar que aquests veïns s'afegeixin a la xarxa pública.


Un turista nord-americà mor en topar de bell nou un vaixell grec contra un illot\n21 setembre 2020 09:18\nEl naufragi del «Zeus 3» és el segon accident amb morts en quatre dies, després del sinistre del «Samina Express»\nAgències | 02 octubre 2000\nUn turista nord-americà de 82 anys morí la matinada d'ahir en naufragar el vaixell grec de turisme Zeus 3 a uns tres quilòmetres de l'illa de Naxos amb 31 turistes estrangers i set tripulants, informà el ministre de la Marina Mercant grec, Jristos Papauchis. Les autoritats del centre de Sanitat de Naxos confirmaren que dels 17 nàufrags traslladats al recinte, un d'ells morí de camí i que els 30 turistes "26 de nord-americans, un d'alemany i tres de grecs", es troben en bon estat de salut.\nEl cap de la Capitania grec, Andreas Sirigos, informà que el capità del Zeus 3, vaixell de fusta de 35 metres d'eslora, es comunicà amb el centre de control a les 24.06 hora local i avisà que col·lidí contra un illot a 50 metres de la costa de Naxos quan es dirigia a la de Santorini. Sirigos declarà que el vaixell s'enfonsà en uns deu minuts i que una llanxa de la Capitania recollí els nàufrags, assistida també per embarcacions pesqueres.\nEl naufragi del Zeus 3 és el segon accident amb morts en quatre dies, després que el transbordador grec Samina Express s'enfonsàs després de topar contra un illot prop de l'illa de Paros, a devers 32 quilòmetres de Naxos, fet que costà la vida a 76 persones. El capità, Vasilis Yanakis, i altres tres oficials de la tripulació del Samina Express, acusats d'homicidi i negligència, compareixen avui davant la Fiscalia de l'illa de Siros.\nAltres tres accidents nàutics, sense víctimes, s'han produït els darrers quatre dies en vaixells de passatgers a la mar Egea, on hi ha hagut embarcacions que han quedat a la deriva prop de les illes de Rodos i Hios. Ahir, els passatgers d'un transbordador prop del port de Mikonos hagueren de ser evacuats per altres vaixells a causa d'un desperfecte mecànic. El Govern grec ha ordenat mesures de major control de la seguretat de navegació en la flota de vaixells de passatgers grecs.


7a MARXA PEL TREN DE LLEVANT | Obra Cultural Balear d'Artà\n7a MARXA PEL TREN DE LLEVANT\nPosted by ocbarta2008 on 2 Juny 2008 · Feu un comentari\nCom ja sabeu, un dels objectius clau de l’OCB és la defensa del territori i del medi ambient. Per tant, estam a favor del transport públic. I a més, exigim que sigui un transport públic de qualitat i barat, com es mereixen les Illes Balears.\nDia sí, dia també ens arriben notícies d’accidents dramàtics a les carreteres que el Govern ha anat construint i pagant amb els nostres diners. Asfalt, cotxes, contaminació… Cap de les promeses de millora del passat Govern no s’han complert. Ara és el moment de complir la promesa de l’actual Govern de les Illes Balears. Ara és el moment de donar als mallorquins allò que fa trenta anys ens varen prendre, perquè tenim el dret a ser un poble modern i sostenible.\nEl transport públic és cultura, i a més, és una cultura que costa d’adquirir. A nosaltres ens l’han negat durant anys, fent-nos creure que la solució eren més carrils. Mentides! La solució són quilòmetres de via. Els països europeus gaudeixen de xarxes ferroviàries que milloren la seva qualitat de vida. Sorprenentment, quan arriben a Mallorca es troben que l’únic mitjà de transport és el privat, i no els queda més remei que llogar un cotxe, la qual cosa incrementa la polució i el risc d’accidents. Fins ara, el caciquisme d’alguns hotelers i empresaris mallorquins ens han tapat els ulls. Ara, és hora de treure’ns la bena de la cara i dir alt i clar que volem més vies, i que les volem ara!\nDIUMENGE DIA 8 DE JUNY, RECLAMA EL QUE ÉS TEU: 7A MARXA PEL TREN DE LLEVANT.\n← EL CATALÀ A INTERNET\nVIES DE FUTUR →


Cal recordar que el cardenal Cañizares té una sensibilitat especial per les llengües dels cristians estrangers que viuen a València. I per això ha atorgat diverses parròquies a diferents comunitats (cosa molt elogiosa), perquè puguen celebrar la fe en les seues llengües. Així, la comunitat cristiana àrab que viu a València, compta amb una parròquia pròpia (l’església de Sant Pau de Benimaclet) perquè els cristians de l’Orient Mitjà puguen celebrar l’eucaristia en àrab, copte i arameu. La comunitat cristiana d’Àfrica que viu a València també té un temple, Sant Mateu apòstol, perquè els cristians africans puguen pregar en les llengües d’aquests ciutadans. Els portuguesos i els brasilers poden celebrar la missa en portuguès a la parròquia de Santa Anna del Cap i Casal. Els ucraïnesos es reuneixen per pregar en la seua llengua al convent de la Trinitat de València. Els polonesos tenen una parròquia personal, l’església de la Mare de Déu del Roser, perquè puguen celebrar la fe en polonès. A l’església de Sant Joan de l’Hospital, al carrer Trinquet de Cavallers de València, es reuneixen els cristians de llengua anglesa per celebrar la fe. Els xinesos tenen també una parròquia personal, Santa Maria Goretti, per celebrar l’eucaristia en xinès i a l’església dels Sants Joans de València es reuneixen els cristians italians per celebrar les misses en italià. Només els cristians valencians ens sentim exclosos, en la nostra pròpia terra, ja que no podem celebrar la missa en valencià. La comunitat de cristians xinesos a la parròquia de Sant Valer de València\nAnterior Entrada anterior: AÇÒ, COM S´AGUANTA?\nSegüent Entrada siguiente: COMUNICAT ARRAN DE PODER I SANTEDAT